text stringlengths 0 17.2k |
|---|
kanshi ashile acimika mumbali ya musebo mupepi ne cipata elyo aingila |
janet ati ateshe umusowa wa citukutuku washimina mupepi aisafumina panse amona ni joni uyu aleisa |
bati baposhanye janet aipusha joni ati nge co citukutuku naumfwa cashimina mupepi ne cipata nani aisa naco |
joni yangu aba bamayo ulwipushisha ee bushe nga nati nine naisa naco uletipo shani |
janet ati nga filya batila pasho mulenge epaye ulyeko kwena wabepa iwe enda tumone nga cinecine |
joni te bufi ndekubepa tuleya uyemona kabili eco naishila ukuti wise ucimone |
joni atangila pantanshi ku kuyalanga janet icitukutuku cakwe |
kuti cilia bafikapo janet akumbatila joni ati mwabombeni pa kushita icintu cacindame fi bushe ushitile kwi dali |
joni ati nashita ku kasungu tubomba nako ku maini |
janet na joni bati bapwe ukutambe citukutuku babwelela ku yadi baingila na mu nganda |
cilya janet ati aletabataba pa kuti anaye ubwali |
joni amulesha ati kwena nga ulefwaya ukupekanya icakulya ine nafuma pa kulya nombaline |
kuno njishile ku kukuletela uto mu cola bula |
bati bekale panono joni kabili asosa ati ni shani mune ubulendo bwesu ubwa kuya ku kumona abafyashi bobe ku lusaka |
ine mpekenye ukuti tukeme pali citatu ufwile ukulomba lusa ku basungu bobe |
ufwile walomba ulusa lelo line pakuti mailo pali cibili walaipekanya pali citatu nishi lwapya |
janet ati ee cisuma kanshi nalacita umo mwine wasosela |
nga kanshi tukaya nanshi ku lusaka kwine lishitima atemwa ni motoka |
joni natupangana na cibusa wandi umo ifi ukuti akatusendeko muli motoka wakwe pantu nao eko ali kuya pa bushiku bwine ubo |
bacilli balelanda janet aumfwa kadona kakwe kamwita |
nao ayako ulubilo |
kadona nani ulya mulumendo muli nankwe munganda |
janet e mulumendo afwaya ukungupa |
kadona oh kanshi cisuma bwelelamo |
ine ndeti nalimo ni aba balumendo benda icendeende abaleta imilandu mpanga yonse |
pa kubwela ku nganda janet asanga joni nasamuna icipica cakwe aletamba |
cilya aingila joni ati nga kanshi iwe ici cipica cawame fi nani akukopele |
janet nakopelwe ku royal art studio ku harare |
nga wacitemwa leka nkuletele cimbi ica musango uyu wine eco usende |
awe aima ayaleta ne cikope ku kati ka nganda apela joni nao atemwa sana asantika no kusantika |
talati abwelemo joni aibukisha cimbi ati yangu naendi nati ndabe bayama balefwaya sana ukukumona |
bushe mailo nga bakupela ulusa lwa kuleka incite kuti calinga nshita nshi pa kuyafikako |
wisakamana pa mulandu wa kwenda nkesakubuula pali motasaiko |
janet cisuma kwena ukesambula nshita nshi |
joni faifi koloko kuti alinga nganshi |
janet cisuma dear ukeshile apo pene |
paul na robin ababiye bakwa joni batile bashibwela ku ncito baisatesha ku bantu ukuti umunabo joni nashita icitukutuku icisuma sana |
pa kusanga joni talipo |
imitima yabo te pa kusabasaba ukufwayo kucimona |
ilyo bapitile kumwakwe cinecine basange fishilwa fya citukutuku pa lubansa |
lyena bashinikisha no kuti cinecine nashita |
baya mu kumulolela mu nganda mwa robin |
kuti umo bali nabekalisha baumfwa no musowa wa citukutuku mu mushi |
ico imitima iminine na kale baisafuma bamona joni aleisa eshile alelisha na huta ico utwaice twali mui nshila alefwaya ukupita |
apo pene paul na robin baya ku nganda kwa joni ku kumona icitukutuku cakwe |
ilyo aba balumendo bafikile ku nganda ya munabo kwaileba icongo ca nsansa na mapange ayalekanalekana |
paul ati ata cumi mpaka na ine nkashite |
robin nao ati shuwa na ine wine kano nkacishule |
joni alabaluminisha ati ee bane namukashite pakuti tukalekalifya bacanjili imitima |
bena batila humber na raleigh e ncinga sha kutwangilapo ala incinga ineine ni ii |
abwela atina na pali huta ababiye balaseka |
paul aipusha ati mwana bushe kadona kobe nakacimona |
joni yangu nobe ico e cakwipusha no kwipusha eko nafuma nombaline |
paul na robin balapampansha joni panuma abati guud mwaice twalo lubemba pantanshi |
naendi ubushiku bwakonkapo joni ashinuka fye ku ncito atala apita kwa banalume |
abeba ati nga nafuma ku kusamba nombaline nalaya ku kubuula janet |
nga muli no twakupekanya pekanyeni |
banalume abati bushe bamayo bene balanwa utubwalwa |
joni ala mukwai nabayeleta fye |
awe banalume baima balungama na ku biaolo abakashi nabo balapekanya tumbi utupya pa mulilo |
pa kuya kwa janet joni kuti ele alelisha na kamunsoli pa citukutuku cakwe |
ilyo afika afwaya ukuluba janet ku mifwalile cikashana afwele cikashana afwele icakuti nafilwa no kulondolola |
kanshi ntile nangu wingapamfiwa shani nga cakutiu mwakumana nankwe ufwile ukucebukilako nelyo imiku itatu |
joni wena afwele icina america nga filyafine afwala na kale |
joni atampako ati bushe nuipekanya uleke tuleeya |
janet kale fye natuleeya |
pa kwikala pa citukutuku janet abala apempentesha bwinobwino amalaya yakwe pakuti umwela taumufimbwile |
banina janet aikata na joni mu musana |
pa kukanafulunganya fya mukashana joni ateka umutima pa kubutuuka bele balepuma ne lyashi |
cilya bafika pa banalume kwa joni janet ico aishibe imisango ya babemba janet aika pa citukutuku bupetebupete ainika no mutwe aleka no kusosa |
panuma ya kumuposha banalume kwa joni na bakashi bwangubwangu baleta ifyakushikula janet |
banalume kwa joni bamupela eone abati mayo apo twamonana cawama sana kanshi cawama nomba twalalandila pamo |
bamukanalume nabo bamupela ten basosa no kusosa filya fine abalume basosele |
janet te pa kutemwa neco mu bumi bwakwe tapali icawama ngo lupiya kuti pa kupoka ne minwe ili iyacenjela |
awe bayangala nganshi ku nganda kwa banlume joni inshita yasuka yafifa na seven koloko |
janet alembula joni alamutotosha ati nalimo nomba kuti nafwaya kubwelelamo |
joni ati kanshi shalikapo abene nganda tuleya |
awe janet nsoninsoni afukama panshi ashalikapo amako yakwe ati mukwai santi nayangala nabashalepo |
nabo ati eya mayo cawama sana apo twamwishiba nabafikepo umutende mayo |
joni bwangubwangu alisha ne citukutuku ayasha na malaiti anina aboo |
icipande calenga fisano |
lelo e bushiku bwa kuya ku lusaka ku kumona abafyashi bakwa janet |
joni abukile bushikushiku |
alasamba fye alalolela cibusa wakwe japhet daka uo bapangane nankwe ukumusenda muli motoka wankwe |
papita fye akashita kanono na japhet afika |
joni alalonga katundu wakwe muli motoka |
baima balola na ku nganda kwa janet basanga janet pa musebo epo alelolela |
mukwai japhet daka kuti cilya alolesha janet acenwa ku menso na mafiga yakwa cikashana |
daka aisha ne cefu aipusha joni ati bushe e bamama wenu aba |
joni e aba bene we sano nga kanshi ni shani |
daka awe naipusha fye pantu nshabeshiba |
apo pene balonga no tupe twakwa janet muli motoka bayamba no kuya |
nshila yonse daka aleumfwa ngo uli mu ciloto ku mulandu wa kulowa kwa kacena kalefuma kuli janet |
mwatile mushilunda na kalishiwi na kaluseko kakwa janet daka ni cikanga alundeko impanga ukuyafika ku bulawayo pa lusaka paipipa |
pa kulanga bufundi bwa kwensha motoka pa kucinja amagia kuti alefukila no kufukila te pa mangungu ni cikanga motoka akwate amagia mutanda |
pa kapiri mposhi batala baika ukufungululako amolu bashitapo na tumotumo ifi balalya |
kabili baima balaya |
mu broken kandolo emo baposele inshita ikalamba pantu daka ali no kumonana na bakalamba bakwe mu lokosheni lwa bwaca |
baile bonse na joni na janet |
bati bafume mu broken hill daka anunsha motoka iyakunuunsha kuti ciletwala mu two koloko bali na mu lusaka |
Subsets and Splits
No community queries yet
The top public SQL queries from the community will appear here once available.